Min mor, moster og jeg, boede her på en forlænget weekendtur. Stedet var præcist som beskrevet, pænt og lyst som fotoerne viser. Området føles sikkert og man kan se Sagrada Familia når man træder ud af døren. Vi brugte bageriet nedenunder en hel del og ellers er der masser af supermarkeder og deli'er indenfor et par minutters gang.
Vi ankom omkring midnat og skulle betale 20 Euro extra, hvilket var fint med os. Dog ville det være rart, hvis vi i den forbindelse havde fået at vide, at der ikke var noget som helst til at byde os velkommen, ikke engang en flaske vand. Vi blev nødt til at købe en flaske midt om natten i kiosken nedenunder som var ved at lukke. I det hele taget virkede det som om vores kontakt Rosa ikke rigtig havde tid til os. Vi fik vist hvor man tænder og slukker lyset, hvordan sengen foldes ud og hvor vi skulle smide nøglen når vi checkede ud, men fik ingen beskrivelse af området eller anbefalinger, hvilket kunne være meget rart næste morgen når man skal på jagt efter morgenmad. Derudover kunne lejligheden også godt trænge til en generel forårsrengøring.
På vores første dag sprang alle pærerne i køkkenet og en enkelt over spisebordet, men Rosa havde først tid til at ordne det dagen efter. Her havde hun vist også haft lidt travlt, for vinduet stod på vid gab og hun havde fjernet de håndklæder vi havde haft ude til tørring.
Der er meget lydt i selve lejligheden og i opgangen, så især i hverdagene skal man ikke regne med at kunne sove længe...